
Nõusoleku   andmine  Narva linna omandis oleva Kraavi tn 5 

kinnistu koormamiseks isikliku kasutusõigusega 

1. Asjaolud ja menetluse käik

01.09.2006 esitas AS EG Võrguteenus (registrikood 101783074, asukohaga Liivalaia 9, Tallinn) Narva Linnavalitsuse Linnavara- ja Majandusametile avalduse Narva linna omandis olevale maale asukohaga Ida-Virumaa, Narva linn, Kraavi tn 5, (katastritunnus 51101:002:0072), tema kasuks isikliku kasutusõiguse seadmiseks. Isikliku kasutusõiguse seadmine on vajalik, et rajada Kraavi tn 7 territooriumile tehnorajatisena maagaasitorustik lähtuvalt tööprojektist P22-06/17.07.2006. AS EG Võrguteenus teeb ettepaneku sõlmida isikliku kasutusõiguse seadmise leping alljärgnevatel tingimustel:
 
1. Isiklik kasutusõigus seatakse AS EG Võrguteenus kasuks. Kasutusõigus koormab linna omandis olevat Kraavi 5 kinnistut 96 m² suurusel alal (koormatav maa-ala märgitud korralduse lisaks oleval plaanil) ja kehtib kinnisasja igakordse omaniku suhtes. 
2. Isikliku kasutusõiguse talumine tehnorajatisele on poolte kokkuleppel tähtajatu ja tasuta kuni 01.01.2009. a. Alates 01.01.2009. a tasu maksmine liinirajatise talumise eest vastavalt Vabariigi Valitsuse poolt kehtestatavale korrale. 
3. Linna maale rajatav tehnorajatis (maagaasitorustik) on AS EG Võrguteenus omandis ega muutu kinnisasja oluliseks osaks. Tehnorajatis muutub isikliku kasutusõiguse (servituudi) osaks. 
4. AS EG Võrguteenus omab õigust teostada kõik tööd, mis on vajalikud maagaasitorustiku ehitamiseks vastavalt tööprojektile P 22-06/17-07.2006. AS EG Võrguteenus säilitab õiguse kasutada Narva linna kinnistut tehnorajatise hilisemaks hooldamiseks, korrashoiuks ja remontimiseks.  
AS EG Võrguteenus on nõus teostama kõik isikliku kasutusõiguse seadmiseks vajalikud toimingud (notariaja planeerimine jms), samuti kandma kõik kulutused, mis kaasnevad isikliku kasutusõiguse seadmisega (notaritasud, riigilõivud).
Küsimust arutati Narva Linnavalitsuse linnavarakomisjoni istungil 13.09.2006.a (protokoll nr 11), kus otsustati: 

Tulenevalt asjaõigusseaduse rakendamise seaduse § 15² lõikest 2, ehitusseaduse § 12 lõikest 2, § 23 lõikest 5 ning lähtudes Aktsiaseltsi EG Võrguteenus volitatud esindaja Deniss Meieri 01.09.2006 avaldusest nr V/1-65 Narva linna omandis olevale maale isikliku kasutusõiguse seadmiseks, koormata Narva linna omandis olev maa-ala asukohaga Ida-Virumaa, Narva linn, Kraavi tn 5, (katastritunnus 51101:002:0072), isikliku kasutusõigusega Aktsiaseltsi EG Võrguteenus (registrikood 101783074, asukohaga Liivalaia 9, Tallinn) kasuks tema avalduses toodud tingimustel.

 
2. Õiguslikud alused

Asjaõigusseaduse rakendamise seaduse § 15² lõike 2 kohaselt on alates 1999. aasta     1. aprillist tehnorajatise püstitamiseks võõrale kinnisasjale nõutav kinnisasja koormamine reaalservituudi või isikliku kasutusõigusega. Kinnistusraamatusse veel kandmata maale või riigile või kohalikule omavalitsusele kuuluvale maale tehnorajatise püstitamiseks piisab lihtkirjalikust või notariaalsest kokkuleppest maa omanikuga.
Ehitusseaduse § 12 lõike 2 alusel peab ehitamiseks olema ehitusluba, välja arvatud väikeehitise ehitamise korral. Ehitusluba ei anna õigust ehitusloale märgitud maaüksuse või ehitise omaniku loata ehitada. Sama seaduse § 23 lõike 5 kohaselt ehitusluba teisele isikule kuuluvale kinnisasjale tehnovõrgu või -rajatise ehitamiseks väljastatakse tehnovõrgu või -rajatise omanikule, kelle suhtes on kinnistusraamatusse kantud vastav asjaõigus või kes on sõlminud vastava asjaõiguslepingu või kes on sõlminud kinnisasja omanikuga või isikuga, kellel on seadusest tulenev maakasutusõigus, notariaalselt kinnitatud kokkuleppe tehnovõrgu või -rajatise ehitamiseks või kellel on seadusest tulenev teisele isikule kuuluva maa kasutamise õigus. Nimetatud kokkulepped tuleb esitada kohalikule omavalitsusele.
Vastavalt Narva Linnavolikogu 21.06.2005 määrusega nr 20/57 ”Linnavara eeskirja” punktile 67.2. võtab otsustuse linnavara koormamise kohta vastu Linnavalitsus, kui linna omandis olev maa koormatakse isikliku kasutusõigusega.

3. Otsus

3.1. Nõustuda Narva linna omandis oleva Kraavi tn 5 kinnistu (kinnistusregistriosa nr 2514509) koormamisega isikliku kasutusõigusega Aktsiaseltsi EG Võrguteenus (registrikood 101783074, asukoht Liivalaia 9, Tallinn) kasuks järgmistel tingimustel:  

3.1.1. Isiklik kasutusõigus seatakse AS EG Võrguteenus kasuks. Kasutusõigus koormab linna omandis olevat Kraavi 5 kinnistut 96 m² suurusel alal (koormatav maa-ala märgitud korralduse lisaks oleval plaanil) ja kehtib kinnisasja igakordse omaniku suhtes. 
3.1.2. Isikliku kasutusõiguse talumine tehnorajatisele on poolte kokkuleppel tähtajatu ja tasuta kuni 01.01.2009. a. Alates 01.01.2009. a tasu maksmine liinirajatise talumise eest vastavalt Vabariigi Valitsuse poolt kehtestatavale korrale. 
3.1.3. Linna maale rajatav tehnorajatis (maagaasitorustik) on AS EG Võrguteenus omandis ega muutu kinnisasja oluliseks osaks. Tehnorajatis muutub isikliku kasutusõiguse (servituudi) osaks. 
3.1.4. AS EG Võrguteenus omab õigust teostada kõik tööd, mis on vajalikud maagaasitorustiku ehitamiseks vastavalt tööprojektile P 22-06/17-07.2006. AS EG Võrguteenus säilitab õiguse kasutada Narva linna kinnistut tehnorajatise hilisemaks hooldamiseks, korrashoiuks ja remontimiseks.  
3.2. Volitada Narva linnapead Tarmo Tammistet, isikukood 36208175216, linna nimel alla kirjutama punktis 3.1. nimetatud nõusolekule.

3.3. Narva Linnavalitsuse Linnavara- ja Majandusametil teha korraldus teatavaks aktsiaseltsile EG Võrguteenus.

4. Korralduse vaidlustamine

Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted
Käesolev korraldus jõustub seaduses sätestatud korras.
Tarmo Tammiste

